(Aangestuur vanaf Wikipedia:Wikipediadag)
Wikipedia is 'n veeltalige "kopielinkse" ensiklopedie ontwerp om deur enigiemand gelees, verbeter en uitgebrei te word. Dit berus op samewerkende verandering en onderhoud deur duisende gebruikers deur middel van wiki-sagteware, en word verskaf en ondersteun deur die nie-winsgewende Wikimedia Stigting. Waarnemers beskou die tweeledige bestuur, waarin 'n informele gemeenskap van aktiewe gebruikers die gesag oor 'n globale digitale projek met 'n stigting deel en sodoende formele met informele organisasiestrukture verbind word, as 'n eksperiment wat steeds aan die gang is.
Daar bestaan tans Wikipedia weergawes in 190 tale en daar is ongeveer 114 000 aktiewe gebruikers (meer as 27 miljoen geregistreerde gebruikers) wat saamwerk aan die Engelse uitgawe van Wikipedia, wat dit moontlik gemaak het om die ensiklopedie in minder as vier jaar te laat groei tot die wêreld se grootste ensiklopedie, tans met meer as vyfmiljoen artikels (wat steeds groei teen 'n tempo van duisende per dag). As die weergawes in al die tale bymekaar getel word, bevat Wikipedia byna 38 miljoen artikels.
Sedert 2004 word Wikipedia in baie tale bedryf. Sestien taaluitgawes het reeds meer as 500 000 artikels in 2015. Van die taaluitgawes met die meeste artikels sluit in:
Engels 5.87 miljoen
Sweeds 2.52 miljoen
Duits 1.89 miljoen
Nederlands 1.85 miljoen
Frans 1.71 miljoen
Russies 1.28 miljoen
Italiaans 1.53 miljoen
Spaans 1.52 miljoen
Pools 1.34 miljoen
Viëtnamees 1.14 miljoen
Japannees 0.998 miljoen
Portugees 0.904 miljoen
Chinees 0.856 miljoen
In Mei 2004 het Wikipedia twee groot toekennings verwerf: Die eerste was die Golden Nica for Digital Communities, wat deur Prix Ars Electronica toegeken is, tesame met 'n €10 000 vergunning en 'n uitnodiging om 'n toespraak te lewer by die PAE Cyberarts Festival in Oostenryk later daardie jaar. Die tweede was 'n "Beoordeelaars se Webby award" vir "Gemeenskap" . Wikipedia was ook genomineer vir 'n "Best Practices" Webby.
In September 2004 het die Japannese Wikipedia 'n toekenning van die land se grootste Adverteerdersvereniging gewen. Hierdie toekenning, wat gewoonlik aan individue wat 'n groot bydrae tot die Web in Japannees gelewer het, toegeken word, is namens die projek aanvaar deur 'n jarelange bydraer.
Ontsluit van "https://af.wikipedia.org/w/index.php?title=Wikipedia&oldid=2003951"
Last edited on 22 Junie 2019, at 10:37